**MNENJE ŽUPANA K PREDLOGU SPREMEMBE CEN OSKRBE S PITNO VODO V OBČINI ŽIROVNICA**

Cene storitev gospodarskih javnih služb se določajo na podlagi Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur.l. RS, št. 87/12 in sprem., v nadaljevanju: uredba).

Uredba določa metodologijo za oblikovanje cen obveznih občinskih javnih služb varstva okolja in sicer za:

* oskrbo s pitno vodo
* odvajanje in čiščenje komunalne in padavinske vode
* zbiranje določenih vrst komunalnih odpadkov
* obdelava določenih vrst komunalnih odpadkov
* odlaganje ostankov predelave ali odstranjevanja komunalnih odpadkov.

Nadalje uredba ureja:

* način oblikovanja in sprejemanja cen javnih služb
* vsebine cen (elaborat o oblikovanju cene, stroški infrastrukture, stroški izvajanja storitev, posebne storitve,..)
* način določitve obsega storitve in zaračunavanja opravljene storitve,
* poročanje o cenah
* nadzor nad sprejetimi cenami.

Izvajalec GJS je dolžan vsako leto izdelati elaborat o oblikovanju cene izvajanja storitev javne službe. Če je odstopanje obračunske cene več kot 10% od potrjene cene, mora izvajalec poslati elaborat pristojnemu občinskemu organu, ki mora začeti nov postopek potrjevanja cene.

Javno podjetje Jeko d.o.o. je občini predložilo Elaborat o oblikovanju cene izvajanja storitve javne službe oskrba s pitno vodo in predlog uskladitve cen storitve predmetne javne službe za občino Žirovnica.

Cena storitve javne službe oskrbe s pitno vodo je sestavljena iz omrežnine in vodarine.

**Omrežnina** vključuje:

* stroške amortizacije ali najema osnovnih sredstev in infrastrukture
* stroške zavarovanja infrastrukture
* stroške odškodnin povezanih z vzdrževanjem infrastrukture
* stroške obnove in vzdrževanja priključkov na javni vodovod,
* stroške nadomestil za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima
* plačila za vodno pravico
* odhodke financiranja povezane z gradnjo ali obnovo infrastrukture,

**Vodarina** tisti del cene, ki krije stroške opravljanja javne službe in vključuje naslednje skupine stroškov:

* neposredne stroške materiala in storitev,
* neposredne stroške dela,
* druge neposredne stroške,
* splošne (posredne) proizvajalne stroške,
* splošne nabavno-prodajne stroške,
* splošne upravne stroške,
* obresti financirana opravljanja dejavnosti,
* neposredne stroške prodaje,
* stroške vodnih povračil,
* druge poslovne odhodke,
* donos (max 5% vrednosti poslovno potrebnih sredstev za opravljanje javne službe)

Občinski svet občine Žirovnica je veljavne cene storitev javne službe oskrbe s pitno vodo potrdil na svoji 7. redni seji dne 27.2.2020, cene veljajo od 1.3.2020 dalje in so navedene v spodnji tabeli (cene so brez DDV):

|  |  |  |
| --- | --- | --- |
|  |  | predlog cene |
| 1. | vodarina | 0,4694 EUR/m3 |
| 2. | omrežnina oskrba s pitno vodo  |  |
|  | Premer vodomera | predlog cene (EUR/mes) |
|  | DN ≤20 | 8,4158 |
|  | 20 ˂ DN ˂ 40 | 25,2474 |
|  | 40 ≤ DN ˂ 50 | 84,1580 |
|  | 50 ≤ DN ˂ 65 | 126,2370 |
|  | 65 ≤ DN ˂ 80 | 252,4740 |
|  | 80 ≤ DN ˂ 100 | 420,7900 |
|  | 100 ≤ DN ˂ 150 | 841,5800 |

Na osnovi Elaborata o oblikovanju cene izvajanja storitev javne službe Oskrbe s pitno vodo Občina Žirovnica – rebalans (Jeko, d.o.o., 30.1.2023) izvajalec javne službe predlaga nove cene oskrbe s pitno vodo (brez DDV), ki naj bi pričele veljati od 1.5.2023.

V strukturi cene se predlaga, da cena vodarine poviša za 18% (0,5552 EUR/m3 prodane vode), znesek omrežnine za tipičen vodomer DN≤20 pa se poviša 2% (8,5310 EUR/vodomer/mesec). Povišanje cene storitve gre predvsem na račun višjih stroškov materiala, pogonskih goriv, višjih stroškov storitev, višjih stroškov dela zaradi višje minimalne plače, povišanje cene omrežnine pa je posledica višjih stroškov najemnine za obnovljeno oziroma dograjeno infrastrukturo.

|  |  |  |
| --- | --- | --- |
|  |  | predlog cene |
| 1. | vodarina | 0,5552 EUR/m3 |
| 2. | omrežnina oskrba s pitno vodo  |  |
|  | Premer vodomera | predlog cene (EUR/mes) |
|  | DN ≤20 | 8,5310 |
|  | 20 ˂ DN ˂ 40 | 25,5930 |
|  | 40 ≤ DN ˂ 50 | 85,3100 |
|  | 50 ≤ DN ˂ 65 | 127,9650 |
|  | 65 ≤ DN ˂ 80 | 255,9300 |
|  | 80 ≤ DN ˂ 100 | 426,5500 |
|  | 100 ≤ DN ˂ 150 | 853,1000 |

Vpliv povišanja na položnici je razviden iz priloženega gradiva.

V skladu z navedenim in na podlagi 25. člena Poslovnika občinskega sveta (Ur. list RS, št. 23/99 19/13-UPB1), občinskemu svetu predlagam, da potrdi predlagane cene oskrbe s pitno vodo, ki jih je predložil Jeko d.o.o..

Datum: 8.3.2023

Številka: 354-0060/2022-14

Pripravila:

Petra Žvan, univ.dipl.ekon.

**Leopold Pogačar**

**ŽUPAN**

Priloga: Predlog uskladitve cen storitve javne službe oskrbe s pitno vodo.